Document ID: 32008R0428

KOMISJONI MÄÄRUS (EÜ) nr 428/2008,
8. mai 2008,
millega määratakse kindlaks teravilja sekkumiskeskused
(kodifitseeritud versioon)
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühiskorralduse kohta, (1) eriti selle artiklit 6,
ning arvestades järgmist:
(1)
Komisjoni 28. juuli 1993. aasta määrust (EMÜ) nr 2273/93 millega määratakse kindlaks teravilja sekkumiskeskused (2) on korduvalt oluliselt muudetud. (3) Selguse ja otstarbekuse huvides tuleks kõnealune määrus kodifitseerida.
(2)
Sekkumissüsteemi ladusa toimimise tagamiseks tuleks sekkumiskeskused valida geograafilise asukoha ja ladustamisrajatiste põhjal, mis võimaldavad suurte teraviljakoguste kogumist ja müüki.
(3)
Käesoleva määrusega ettenähtud meetmed on kooskõlas teravilja korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1784/2003 artikli 6 kohaselt kindlaksmääratud sekkumiskeskused peavad vastama ühele järgmistest tingimustest:
a)
paiknemine piirkondades, kus on arvestatav teraviljatoodang, mis pidevalt või aeg-ajalt ületab olulisel määral kohaliku nõudluse, silmas pidades põllumajandus- ja turustruktuure kõnealuses piirkonnas;
b)
sobivate ladustamisrajatiste olemasolu;
c)
eriline tähtsus kaupade turustamisel ühenduse sees ja väljaspool ühendust.
Artikkel 2
1. Artikli 1 punktis a mainitud piirkondade keskustest tulevad arvesse ainult need, millel on:
a)
ladustamisrajatised tehnilise varustusega, mis võimaldab piisavalt suurte teraviljakoguste vastuvõtmist, käitlemist ja realiseerimist;
b)
teravilja vastuvõttu ja eriti selle realiseerimist soodustavad transpordiliinid.
2. Artikli 1 lõikes b või c mainitud tingimustele vastavatest keskustest võetakse arvesse ainult need, mille ladustamisrajatised, tehniline varustus ja soodne geograafiline asukoht võimaldavad koguda ning eelkõige müüa suuri homogeenseid teraviljakoguseid.
Artikkel 3
Määrus (EMÜ) nr 2273/93 tunnistatakse kehtetuks.
Viiteid kehtetuks tunnistatud määrusele käsitatakse viidetena käesolevale määrusele kooskõlas III lisas esitatud vastavustabeliga.
Artikkel 4
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 8. mai 2008

Labels: 3
17
18
15